
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ Αρ. Φύλλου 444 

16 Σεπτεμβρίου 2009 


ΠΕΡ ΙΕΧΟΜΕ ΝΑ 

ΑΠΟΦΑΣΕΙΣ 

Συμπληρωματική κήρυξη και οριστική οριοθέτηση του 
αρχαιολογικού χώρου στην περιοχή της Αργυρού- 

πολης, Δήμου Λαππαίων, Νομού Ρεθύμνης. 1 

Κίνηση διαδικασίας σύνταξης Γενικού Πολεοδομικού 
Σχεδίου (Γ.Π.Σ.) Δήμου Ιάσμου Νομού Ροδόπης... 2 


ΑΠΟΦΑΣΕΙ Σ 

Αριθμ. ΥΠΠΟ/ΓΔΑΠΚ/ΑΡΧ/Α1/Φ25/79901/4217 (1) 

Συμπληρωματική κήρυξη και οριστική οριοθέτηση του 
αρχαιολογικού χώρου στην περιοχή της Αργυρού- 
πολης, Δήμου Λαππαίων, Νομού Ρεθύμνης. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις του π.δ. 63/2005 (ΦΕΚ 98/Α/22.4.2005) 
«Κωδικοποίηση της Νομοθεσίας για την Κυβέρνηση και 
τα Κυβερνητικά Όργανα». 

2. Το π.δ. 4/2009 (ΦΕΚ Α2/8.1.2009) «Διορισμός Υπουρ¬ 
γών και Υφυπουργών». 

3. Την υπ’ αριθμ. ΥΠΠΟ/ΓΝΌΣ/49610/28.11.1990 (ΦΕΚ 
743/Β/29.11.1990) «Εξαίρεση από τον περιορισμό των 
τριών υπογραφών». 

4. Τις διατάξεις του ν. 3028/2002 (ΦΕΚ 153/Α/28.6.2002) 
«Για την Προστασία των Αρχαιοτήτων και εν γένει της 
Πολιτιστικής Κληρονομιάς». 

5. Τις διατάξεις του π.δ. 191/2003 (ΦΕΚ 146/Α/13.6.2003) 
περί Οργανισμού του ΥΠ.ΠΟ. 

6. Την υπ’ αριθμ. 21220/10.8.1967 υπουργική απόφαση 
(ΦΕΚ 527/Β/ 24.8.1967), με την οποία κηρύχθηκε ως αρ¬ 
χαιολογικός χώρος και ως ιστορικό διατηρητέο μνη¬ 
μείο ο χώρος της κοινότητος Αργυρουπόλεως Νομού 
Ρεθύμνης, «ένθα η αρχαία πόλις Λάππα και δη τα εντός 
σχεδίου πόλεως περιλαμβανόμενα και τα εις απόστασιν 
χιλίων μέτρων πέριξ αυτών». 

7. Την υπ’ αριθμ. Α/Φ31/36852/12.10.1973 υπουργική από¬ 
φαση (ΦΕΚ 1242/Β/16.10.1973), με την οποία η Αργυρού¬ 
πολη κηρύχθηκε ως αρχαιολογικός χώρος, ως τόπος 
ιστορικός και ιδιαίτερου φυσικού κάλλους. 

8. Την υπ’ αριθμ. ΥΠΠΟ/ΓΔΑΠΚ/ΑΡΧ/Α1/Φ25/85987/ 
4031/11.9.2008 υπουργική απόφαση (ΦΕΚ 418/Α.Α.Π./ 


23.9.2008), με την οποία έγινε «Προσωρινή οριοθέτη¬ 
ση του αρχαιολογικού χώρου στην περιοχή Μουσέλλα 
Επισκοπής Ρεθύμνου και στην περιοχή της Φυλακής 
του Δήμου Γεωργιούπολης και του αρχαιολογικού 
χώρου Αργυρούπολης στο πλαίσιο της έγκρισης του 
Σ.Χ.Ο.Ο.Α.Π. Δήμου Λαππαίων». 

9. Το υπ’ αριθμ. 1362/30.6.2008 έγγραφο της ΚΕ’ 
Ε.Π.Κ.Α. 

10. Το υπ’ αριθμ. 3316/17.6.2009 έγγραφο της 28ης 
Ε.Β.Α. 

11. Την ομόφωνη γνωμοδότηση του Κεντρικού Αρχαιο¬ 
λογικού Συμβουλίου, όπως διατυπώθηκε στην υπ’ αριθμ. 
29/15.7.2009 Συνεδρία του, με την οποία εγκρίθηκε η 
συμπληρωματική κήρυξη και οριστική οριοθέτηση του 
αρχαιολογικού χώρου στην περιοχή της Αργυρούπολης, 
Δήμου Λατπταίων, Νομού Ρεθύμνης, σύμφωνα με το 
υποβληθέν τοπογραφικό διάγραμμα 1:5000, το οποίο 
φέρει τη μονογραφή του Προεδρεύοντος του Συμβου¬ 
λίου, Α. Κλαδιά, αποφασίζουμε: 

Εγκρίνουμε τη συμπληρωματική κήρυξη και οριστική 
οριοθέτηση του αρχαιολογικού χώρου στην περιοχή της 
Αργυρούπολης, Δήμου Λαππαίων, Νομού Ρεθύμνης, σύμ¬ 
φωνα με το συνημμένο τοπογραφικό διάγραμμα 1:5000. 
Συγκεκριμένα, εντός του αρχαιολογικού χώρου έχουν 
εντοπιστεί είκοσι εννέα (29) αρχαιολογικές θέσεις με 
αρχιτεκτονικά κατάλοιπα, τα οποία εκτείνονται χρονικά 
έως τους νεώτερους χρόνους, και διάσπαρτη κεραμική. 
Οι εν λόγω αρχαιολογικές θέσεις είναι οι εξής: 

1. Αρχιτεκτονικά κατάλοιπα ρωμαϊκού λουτρού (63). 

2. Τμήματα τοίχων (64). 

3. Ίχνη λατόμευσης (65), συνέχεια του εκτεταμένου 
λατομείου (70, 71, 71Α, 71Β, 72). 

4. Θαλαμωτοί λαξευτοί τάφοι (65, 66, 67). 

5. Αρχιτεκτονικά κατάλοιπα κτηρίου σχετικά επιμελη¬ 
μένης κατασκευής, το οποίο είναι θεμελιωμένο πάνω σε 
βράχο και χτισμένο κατά το ψευδοϊσοδομικό σύστημα. 

6. Ναός Ζωοδόχου Πηγής: μονόχωρος, αρχικά με οξυ¬ 
κόρυφο θόλο, της περιόδου της Ενετοκρατίας. 

7. Ναός Αγίας Δύναμης πιθανότατα περιόδου Ενετο¬ 
κρατίας. 

8. Τρεις μύλοι περιόδου Ενετοκρατίας. 

9. Νερόμυλοι και ρασοτριβές. 

10. Αρχιτεκτονικά κατάλοιπα (69, 72). 

11. Ρωμαϊκό λουτρό, πάνω στα ερείπια του οποίου είναι 
θεμελιωμένος ο ιερός ναός της Αγίας Κυριακής (87). 

12. Σπήλαιο (73). 

13. Ρωμαϊκός λαξευτός θαλαμωτός τάφος (74). 

14. Τμήμα αγωγού (72). 

15. Εκτεταμένο λατομείο ελληνορωμαϊκών χρόνων (70, 
71, 71Α, 71Β, 72). 

16. Τοίχος βόρεια του ναού της Αγ. Κυριακής-ρωμαϊκό 
λουτρό (79). 

17. Τοίχος που σώζεται σε μεγάλο ύψος, επιμελημένης 
κατασκευής (38). 

18. Γωνία δωματίου λαξευμένου σε βράχο (37). 

19. Στρώματα καταστροφής ρωμαϊκών χρόνων (39). 

20. Τοίχος, λίθινα ευρήματα και αρχιτεκτονικά μέλη 
(40). 

21. Εν μέρει λαξευτός και εν μέρει κτιστός τάφος 
(62). 

22. Αρχιτεκτονικά κατάλοιπα ρωμαϊκών χρόνων, πάνω 
στα οποία είναι κατασκευασμένος ο ναός του Αγ. Αντω¬ 
νίου (5). 

23. Ναός Αγ. Κυριακής: μονόχωρος μεσοβυζαντινός 
ναός με δύο στρώματα τοιχογραφιών, από τα οποία 
το παλιότερο χρονολογείται στον 11° αι. Είναι θεμελι¬ 
ωμένος πάνω σε ρωμαϊκό λουτρό (87). Εντός του ναού 
και στον περιβάλλοντα χώρο του, εντοπίστηκαν ταφές 
μεσοβυζαντινών χρόνων. 

24. Δεξαμενή βόρεια του ναού της Αγίας Κυριακής 
(92). 

25. Ναός Αγ. Αντωνίου μεταβυζαντινών χρόνων (86). 


26. Εκτεταμένο ρωμαϊκό νεκροταφείο, με εκατοντά¬ 
δες λαξευτούς, θαλαμωτούς τάφους, οι οποίοι ανήκουν 
χρονολογικά στο 2° αι. μ.Χ. (43-57). 

27. Εκτεταμένα ίχνη λατόμευσης ανάμεσα σε ταφικά 
μνημεία (55, 57, 43, 51). 

28. Ναός Αγ. Κωνσταντίνου και Ελένης: μονόχωρος, 
καμαροσκεπής της ύστερης ενετοκρατίας, ο οποίος 
εντάσσεται στην περιοχή του ρωμαϊκού νεκροταφείου. 
Στο κτίσμα έχει ενσωματωθεί αρχαίο δομικό υλικό, ενώ 
διάσπαρτο αρχαίο δομικό υλικό υπάρχει στην ευρύτερη 
περιοχή. 

29. Ναός Πέντε Παρθένων: μονόχωρος, καμαροσκεπής 
ναός της Ενετοκρατίας με δυο αρχιτεκτονικές φάσεις. 
Στην παλιότερη φάση ανήκει το δυτικό τμήμα του, στο 
οποίο έχει ενσωματωθεί ρωμαϊκός λαξευτός τάφος με 
πέντε θήκες, στις οποίες, κατά την παράδοση, έχουν 
ενταφιαστεί οι Αγιες Πέντε Παρθένες. 

Ως εκ τούτου, τα όρια του αρχαιολογικού χώρου ορί¬ 
ζονται από τα σημεία 1 έως 206 -1, σύμφωνα και με το 
συνημμένο απόσπασμα χάρτη Γ.Υ.Σ. κλίμακας 1:5.000, 
τα οποία αντιστοιχούν στο συνημμένο επίσης πίνακα 
συντεταγμένων. 

Από τις διατάξεις της παρούσας απόφασης δεν προκα- 
λείται δαπάνη σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Σεπτεμβρίου 2009 

Ο ΥΠΟΥΡΓΟΣ 

ΑΝΤΩΝΙΟΣ Κ. ΣΑΜΑΡΑΣ 

ΕΘΝΙΚΟ ΤΥΠΟΓΡΑΦΕΙΟ 

Για τεχνικούς λόγους στο σχεδιάγραμμα, 
έγινε σμίκρυνση, κατά ποσοστό 3 9 % 

ΜΕΛΕΤΗ: 

ΠΡΟΣΩΡΙΝΗ ΟΡΙΟΘΕΤΗΣΗ ΤΟΥ 
ΑΡΧΑΙΟΛΟΓΙΚΟΥ ΧΩΡΟΥ 
ΑΡΓΥΡΟΥΠΟΛΗΣ ΔΗΜΟΥ 
ΛΛΗΠΛΙΩΝ ΣΤΑ ΠΛΑΙΣΙΑ ΤΟΥ 
ΣΧΟΟΑΠ ΛΗΜΟΥ ΛΑΠΠ ΑΙΩΝ. 


ΤΙΤΛΟΣ ΣΧΕΔΙΟΥ: 

ΤΟΠΟ ΓΡΑΦΙΚΟ ΔΙΑΓΡΑΜΜΑ 
ΟΡΙΟΘΕΤΗΣΗΣ 
ΑΡΧΑΙΟΛΟΓΙΚΟΥ ΧΩΡΟΥ 


ΣΥΝΕΡΓΑΣΤΗΚΑΝ 

ΔΙΕΥΘΥΝΤΗΣ: 


Α. ΚΑΜΠΟΥΡΑΚΗΣ 


ΥΠΟΛΟΓΙΣΜΟΙ - ΣΧΕΔΙΑΣΗ: 


ΒΑΣΙΛΕΙΟΣ ΑΤΜ. 



ΣΧΕΔΙΟ: ] 


ΚΛΙΜΑΚΑ: 1:5000 


ΠΑΡΑΤΗΡΗΣΕΙΣ: 

ΧΡΗΣΙΜΟΠΟΙΗΘΗΚΑΝ 
ΩΣ ΥΠΟΒΑΘΡΑ ΤΑ 
ΔΙΑΓΡΑΜΜΑΤΑ ΤΗΣ 

ΡΕΘΥΜΝΟΝ 9521/1. 

Αριθμ. 4443 (2) 

Κίνηση διαδικασίας σύνταξης Γενικού Πολεοδομικού 
Σχεδίου (Γ.Π.Σ.) Δήμου Ιάσμου Νομού Ροδόπης. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΝΑΤΟΛΙΚΗΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις του αρθ. 3 παρ. 1 του ν. 1337/1983 «Επέ¬ 
κταση των πολεοδομικών σχεδίων, οικιστική ανάπτυξη 
και σχετικές ρυθμίσεις» (ΦΕΚ 33Α'). 

2. Τις διατάξεις του αρθ. 5 παρ. 2 και 3 του ν. 2508/1997 
(ΦΕΚ 124Α713.6.2007) «Βιώσιμη οικιστική ανάπτυξη των 
πόλεων και οικισμών της χώρας και άλλες διατάξεις». 

3. Τις διατάξεις του άρθρου 90 «Κώδικα Νομοθεσίας 
για την Κυβέρνηση και τα κυβερνητικά όργανα» που 
κυρώθηκε με το άρθρο πρώτο του π.δ. 63/2005 (ΦΕΚ 
98Α'). 

4. Τις διατάξεις του ν. 2503/1997 «Διοίκηση οργάνωση, 
στελέχωση της Περιφέρειας, ρύθμιση θεμάτων για την 
τοπική αυτοδιοίκηση και άλλες διατάξεις» (ΦΕΚ 107Α'). 

5. Την υπ’ αριθμ. 2439/16.4.2009 απόφαση του Γενικού 
Γραμματέα Περιφέρειας Ανατολικής Μακεδονίας - Θρά¬ 
κης περί «εξουσιοδότησης προς υπογραφή «ΜΕ ΕΝΤΟΛΗ 
Γ ενικού Γ ραμματέα» αποφάσεων εγγράφων και άλλων 
πράξεων στον Γ ενικό Διευθυντή, στου Προϊσταμένους 
Διευθύνσεων, Τμημάτων και Γραφείων των Υπηρεσιών 
της Περιφέρειας Ανατολικής Μακεδονίας - Θράκης» 
(Φ.Ε.Κ. 839/6.5.209 τ. Β'). 


6. Την υπ’ αριθμ. 90/2009 απόφαση του Δημοτικού 
Συμβουλίου του Δήμου Ιάσμου. 

7. Το υπ’ αριθμ. 3103/29.4.2009 έγγραφο του Δήμου 
Ιάσμου με τον σχετικό χάρτη όπου σημειώνονται τα 
διοικητικά όρια του Δήμου Ιάσμου. 

8. Το γεγονός ότι από τις κανονιστικές διατάξεις της 
απόφασης αυτής δεν προκαλείται δαπάνη σε βάρος του 
Κρατικού Προϋπολογισμού και του Προϋπολογισμού του 
οικείου ΟΤΑ, αποφασίζουμε: 

Άρθρο 1 

Την κίνηση της διαδικασίας σύνταξης του Γενικού 
Πολεοδομικού Σχεδίου (Γ.Π.Σ.) του Δήμου Ιάσμου Νο¬ 
μού Ροδόπης για το σύνολο της εδαφικής περιφέρειας 
του ανωτέρω Δήμου, τα διοικητικά όρια του οποίου 
φαίνονται στο σχετικό διάγραμμα που θεωρήθηκε από 
την Προϊσταμένη της ΔΙ.ΠΕ.ΧΩ. Ανατολικής Μακεδονίας 
- Θράκης στις 10.8.2009, αντίγραφο του οποίου δημοσι¬ 
εύεται σε φωτοσμίκρυνση με την παρούσα απόφαση. 

Αρθρο 2 

Η ισχύς της αρχίζει από τη δημοσίευσή της στην Εφη¬ 
μερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κομοτηνή, 10 Αυγούστου 2009 

Ο Γ ενικός Γ ραμματέας Περιφέρειας 
ΔΗΜΗΤΡΙΟΣ ΣΤΑΜΑΤΗΣ 

ΕΘΝΙΚΟ ΤΥΠΟΓΡΑΦΕΙΟ 

Για τεχνικούς λόγους στο σχεδιάγραμμα, 
έγινε σμίκρυνση, κατά ποσοστό 35 % 

